Title: Informácia o príprave 9
Author: agenda0
Company: agenda

Informácia  o príprave   9. zasadnutia MVK

Organizačnú prípravu slovenskej časti  9. zasadnutia Medzivládnej komisie pre  obchodno-hospodársku, vedecko-technickú  a kultúrnu   spoluprácu   medzi  Slovenskou republikou a  Ruskou  federáciou   zabezpečuje   Ministerstvo  hospodárstva  SR.
Rokovanie  9. zasadnutia MVK   sa uskutoční v priestoroch   účelového zariadenia vlády   SR  -  Hotel   Bôrik v  dňoch  17. až  19. júna 2001. 
	Bezprostredne pred konaním 9. zasadnutia  MVK predseda slovenskej časti  MVK zvolal na 1. júna 2001 pracovné stretnutie  členov a expertov slovenskej časti,  na ktorom budú   vyhodnotené   úlohy z 8. zasadnutia MVK,   upresnené  organizačné a odborné otázky  spojené s rokovaním  9. zasadnutia MVK,  dopracovaný   návrh  Protokolu  9. zasadnutia MVK,  schválený  návrh  programu    rokovania  a  pobytu  ruskej delegácie   v    Slovenskej  republike  a  návrh  zloženia  pracovných skupín. 
V pracovných skupinách, v ktorých sú okrem členov komisie aj experti z jednotlivých rezortov, organizácií a  významných podnikateľských subjektov budú  prerokované otázky  obojstranného záujmu.  Počas rokovania v  pracovných skupinách sa vytvára široký priestor pre  expertov - zástupcov  podnikateľských subjektov prerokovať  aj ďalšie otázky dvojstrannej obchodno-hospodárskej spolupráce.
Upresnenie termínu príletu a odletu ruskej delegácie,  doplnenie  návrhu programu  pobytu ruskej delegácie,   upresnenie   zloženia  členov ruskej  časti Medzivládnej komisie a   expertov   bude  dopracované  na základe  výsledkov   zasadnutia  ruskej časti MVK,  ktoré  sa bude konať dňa  6. júna  2001  v   Moskve.
Ruská strana prejavila záujem o uskutočnenie  protokolárneho  prijatia predsedu ruskej  časti Medzivládnej  komisie  a  ministra  vlády  Ruskej  federácie   Igora Ivanoviča  Šuvalova,  s prezidentom Slovenskej republiky  Rudolfom  Schusterom,   s  predsedom   Národnej rady SR    Jozefom  Migašom a  s  predsedom  vlády  Slovenskej   republiky    Mikulášom   Dzurindom.
Podľa časových  možností   členovia  ruskej časti Medzivládnej  komisie  uskutočnia stretnutia so zástupcami slovenskej časti MVK a  zástupcami   významných slovenských podnikov.
Pri  príležitosti konania  Medzivládnej komisie, v prvý deň pobytu ruskej  delegácie,  poriada  Veľvyslanectvo  Ruskej federácie v   Slovenskej republiky   spoločenský podnik -  recepciu. Predseda slovenskej časti MVK  usporiada spoločenský podnik na záver rokovania, po podpísaní  Protokolu. 
Návrh rozpočtu  na rokovanie   9. zasadnutia Medzivládnej komisie pre obchodno-hospodársku, vedecko-technickú a kultúrnu spoluprácu  medzi SR a RF  obsahuje finančné  zabezpečenie  prípravy a  samotného konania  Medzivládnej komisie  a je  čerpané  z rozpočtovej kapitoly Ministerstva  hospodárstva   SR.   ( V predchádzajúcom období  tieto finančné  prostriedky  boli čerpané z rozpočtovej kapitoly  Úradu vlády SR).   Úrad vlády   SR     v zmysle prevádzkového poriadku – kategória   A    poskytne    v účelovom zariadení - Hotel Bôrik  zľavy   na   ubytovanie,  prenájom  miestností,   stravovanie a iné. 
	Pri prerokúvaní jednotlivých bodov programu rokovania 9. zasadnutia MVK  predseda  slovenskej  časti  MVK a minister hospodárstva SR  bude presadzovať  nasledovné   ciele Slovenskej republiky:
1.	Odsúhlasenie a príprava slovensko-ruských medzivládnych a medzirezortných dokumentov na podpis
•	Pripraviť k podpisu Dohodu medzi vládou Slovenskej republiky a vládou Ruskej federácie o zabezpečení  obojstranných  záujmov pri využívaní a rozdelení práv na  výsledky duševnej činnosti,  vrátane práva  na výsledky duševnej činnosti dvojitého určenia;
•	Prehodnotiť  účelnosť  rozpracovaných zmluvných dokumentov  a   aktualizovať ich  zoznam;
•	Vyhodnocovať plnenie  platných medzinárodných zmluvných   dokumentov.

2.	Spolupráca v oblasti ropného priemyslu vrátane otázok dodávok ropy z Ruskej federácie do Slovenskej republiky a jej tranzitu  cez územie SR
•	Vyhodnotiť  plnenie  medzivládnej dohody o dlhodobých dodávkach ropy;
•	Pokračovať v  príprave   projektov  s variantmi    využitia   sústavy ropovodov  Družba  a  Adria  na tranzit ropy cez územie   Slovenskej republiky  do  tretích  krajín;
•	Podporovať  zapojenie slovenských podnikateľských subjektov  do  projektov optimálneho  využitia voľných prepravných kapacít  ropovodov  na prepravu     ropy     z    Kaspického ropného bazénu;
•	Pokračovať   v  prieskume  možností vzájomného  vstupu  do privatizácie  objektov  ropného   priemyslu  v   Slovenskej republike a   v  Ruskej federácii.

3.	Spolupráca v oblasti plynárenského priemyslu
•	Vyhodnotiť   plnenie   medzivládnej  dohody o dlhodobých  dodávkach plynu;
•	Posúdiť  možnosť    urýchlenie prác spojených  s prípravou realizácie prepojenia plynovodu JAMAL – Západná Európa s tranzitným   plynovodom  cez územie Slovenskej republiky;
•	Pokračovať   v aktivizovaní  činnosti   spoločného podniku  Slovrusgaz;
•	Pokračovať   v  prieskume  možností vzájomného  vstupu  do privatizácie  objektov  plynárenského priemyslu v Slovenskej republike a v Ruskej federácii.

4.    Spolupráca v oblasti jadrovej energetiky
•	Vyhodnotiť  výsledky  doterajšej spolupráce v oblasti  jadrovej energetiky;
•	Aktivizovať spoluprácu  v oblasti  dodávok pre výstavbu, rekonštrukciu  a modernizáciu jadrových elektrární   v   Ruskej federácii  a tretích krajinách ;
•	Pokračovať   v modernizácii   a rekonštrukcii  vybraných  blokov jadrových  elektrární  v Slovenskej republike;  
•	Posúdiť  možnosť zakúpenia  technológie na  prepracovanie rádioaktívnych odpadov a nízkoaktívneho  šrotu   z  RF.

5.   Spolupráca  v oblasti priemyslu
•	Vyhodnotiť   výsledky   1.  a  2. zasadnutia  Pracovnej skupiny
•	Pokračovať  v činnosti  Pracovnej   skupiny   a na    základe   schváleného  Programu spolupráce v oblasti priemyslu na   roky  2001  až   2002     presadzovať  ako prioritné nasledovné  projekty:
1.	vytvorenie spoločného podniku na výrobu  motorov pre traktory výkonu 100-170 KS vo Volgograde;
2.	vytvorenie spoločnej  výroby autosúčiastok v SR   a RF;
3.	intenzifikácia technologických procesov pomocou ultrazvuku;
•	Požiadať  ruskú stranu o vydanie  licencií  slovenským   subjektom  na prepracovanie ruských surovín v necolnej zóne  (Slovenskej  republike) pre spätný vývoz do  Ruskej federácie.

6.   Vojensko-technická spolupráca 
•	Vyhodnotiť   výsledky doterajšej   spolupráce;
•	Ďalšiu spoluprácu  usmerňovať   v súlade   so záujmami  Slovenskej  republiky vstúpiť  do NATO.

7.	Priebeh realizácie Medzivládnej dohody o riešení zadĺženosti bývalého ZSSR a Ruskej federácie voči Slovenskej republike z 24.júna 1994
•	Vyhodnotiť   plnenie medzivládnej  dohody ,  vrátane   Memoranda na rok   2000;
•	V ďalšom  období  dôsledne dodržiavať  uznesenia vlády   SR  týkajúce sa otázok  zadĺženosti;
•	Prerokovať   možnosti  zriadenia Garančného fondu  pre prefinancovanie  exportu slovenských výrobkov do Ruskej federácie  s   využitím prostriedkov  zo  zadĺženosti  Ruskej federácie voči  Slovenskej   republike.

8.    Regionálna spolupráca medzi krajmi Slovenskej republiky a subjektami Ruskej federácie
•	Vyhodnotiť výsledky   spolupráce    za obdobie   medzi  8.  a  9. zasadnutím  MVK;
•	Pokračovať v realizácii  úloh,  prijatých na zasadnutiach  Zmiešaných komisií pre obchodno-hospodársku a vedecko-technickú spoluprácu medzi MH SR a vybranými subjektami RF,   s cieľom  prehlbovania vzájomnej spolupráce  pri   tovarovej výmene, zakladania spoločných podnikov  a ďalších foriem  spolupráce;
•	Hľadať ďalšie možnosti spolupráce s perspektívnymi  subjektami  Ruskej federácie.

9.    Spolupráca v oblasti kultúry, vedy a techniky
•	Skvalitniť  plnenie   podpísaného   Programu  spolupráce v oblasti  kultúry.
•	Orientovať   činnosť komisie pre vedecko-technickú spoluprácu  tak, aby  výstupy boli  použiteľné pre potreby priemyslu;	
•	Pokračovať  v budovaní  Cyklotrónového  centra  SR  a v hľadaní možností priemyselných aplikácií.

10.   Ďalšie otázky obojstranného záujmu
•	Požadovať,   aby komisia  odporučila  Gosstandartu RF rozšíriť akreditáciu  slovenských skúšobní   v  systéme Gosstandartu  RF tak,  aby sa dosiahlo zvýšenie podielu exportu  produkcie  certifikovanej v slovenských  skúšobniach.

N á v r h       P r o g r a m u      R O K O V A N I A

9. zasadnutia Medzivládnej komisie 
pre obchodno-hospodársku, vedecko-technickú a kultúrnu spoluprácu
medzi Slovenskou republikou a Ruskou federáciou

I.	Odsúhlasenie a príprava slovensko-ruských medzivládnych a medzirezortných dokumentov na podpis

II.	Spolupráca v oblasti ropného priemyslu vrátane otázok dodávok ropy z Ruskej federácie do Slovenskej republiky a jej tranzitu  cez územie SR

III.	Spolupráca v oblasti plynárenského priemyslu

IV.	Spolupráca v oblasti jadrovej energetiky

V.	Spolupráca v oblasti   priemyslu

VI.	 Vojensko-technická  spolupráca 

VII.	Priebeh realizácie Medzivládnej dohody o riešení zadĺženosti bývalého ZSSR a Ruskej federácie voči Slovenskej republike z 24.júna 1994

VIII.	Regionálna spolupráca medzi krajmi Slovenskej republiky a subjektami Ruskej federácie

IX.	Spolupráca v oblasti kultúry, vedy a techniky

X.	Ďalšie otázky obojstranného záujmu

XI.	Organizačné otázky v činnosti Medzivládnej komisie

 

NÁvrh  na  zloženie
slovenskej časti Medzivládnej komisie pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou
na   9. zasadnutie MVK konané v Bratislave  v  dňoch  18. - 19.06.2001

1.	Ľubomír Harach

predseda slovenskej časti MVK 
minister hospodárstva  SR

2.	Peter Brňo

podpredseda slovenskej časti MVK 
štátny tajomník  MH SR

3.	Jozef Sandtner

tajomník slovenskej časti MVK 
riaditeľ odboru  ZO s krajinami SNŠ  MH SR

členovia komisie
4.	Jaroslav Chlebo | štátny tajomník MZV SR
5.	Vladimil Podstránsky | štátny tajomník MF SR
6.	Jozef Pivarči | štátny tajomník MO SR
7.	László  Könözsi | štátny tajomník MP SR
8.	Roman Šipoš | štátny tajomník MVVP SR
9.	Milan Gacík | štátny tajomník MK SR
10.	Michal Balog | štátny tajomník MDPT SR
11.	Martin Fronc | štátny tajomník MŠ SR
12.	Vladimír Drozda | štátny tajomník MSPNM SR

13.	Ján Michalko 
14.	Igor Furdík

vedúci úradu MV SR
mimoriadny a splnomocnený veľvyslanec SR v Ruskej federácii

15.	Dušan Podhorský | predseda ÚNMS SR

16.	Dagmar  Repčeková

generálna riaditeľka sekcie dvojstrannej
obchodnej   spolupráce   MH SR

17.	Vojtech  Pánik | generálny riaditeľ sekcie spracovateľského priemyslu  MH SR
18.	 Ondrej Studenec | generálny riaditeľ sekcie energetiky,  nerastných surovín  a hutníctva  MH SR
19.  Štefan   Burda | generálny riaditeľ sekcie mnohostrannej obchodnej spolupráce MH SR
20.  Vladimír  Taraba | vedúci  OBEO  ZÚ SR v Moskve
21.  Peter Mihók | predseda SOPK
22.  Michal  Ľach | prezident AZZZ  SR
23.  Jozef Uhrík | predseda  ZPZ  SR
24.  Ľudomír Šlahor | guvernér  EXIM banka
25.  Roman Minarovič | generálny  riaditeľ SARIO

Návrh rozpočtu

Rokovania   9. zasadnutia  MVK sa zúčastní:
•	25 členov   ruskej časti  MVK
•	30  expertov ruskej   časti  MVK
•	25 členov  slovenskej časti  MVK
•	35  expertov  slovenskej časti MVK
•	15 členov  organizačného   štábu, tlmočníci, tlačové stredisko 

Ubytovanie
•	pre   25 členov ruskej časti MVK je zabezpečené v hoteli Bôrik
25 x 2  noci x  100.-
•	pre   5  členov   slovenskej  časti  MVK
5 x  2 noci x 100,-

Poznámka:
Pre expertov ruskej časti MVK   ubytovanie zabezpečuje  Obchodné zastupiteľstvo  RF  v SR

5 000,-

1 000,-

Strava

         17. 6. 2001
•	raňajky            -  30  x  100,-                                                            3 000,-  
•	obed                 -  130x 300,-                                                          39 000,-                                                                                                              
•	občerstvenie (káva, minerálka) na plenárne zasad.   130 x 50,-      6 500,-                              

Poznámka:
namiesto večere   organizuje Veľvyslanec RF v SR  spoločenský podnik

            18. 6. 2001   
•	raňajky                    30 x 100,-                                                           3 000,-
•	obed                      130 x  300,-                                                        39 000,-
•	občerstvenie   (káva, minerálka)  na rokovania pracovných skupín
a tlačová konferencia
                             2 x 130  x  50,-                                                          13 000,-
•	prípitok pri podpise Protokolu                                                           2 000,-
       
•	spoločenský podnik – recepcia podávaná predsedom slovenskej časti
                                      150 x  500,-                                                        75 000,-

19. 6. 2001  
•	raňajky                       30 x 100,-                                                           3 000,-
•	obed                            45 x 300,-                                                         13 500,-

48 500,-

132 000,-

16 500,-

•	rezerva  pre  predsedu  slov. časti  a ministra hospodárstva na  individuálny program | 15  000,-

Doprava
Dňa  17. 6. 2001       autobus z letiska do hotela
Dňa  18. 6. 2001       autobus na prehliadku Bratislavy a Slavína
Dňa  19. 6. 2001       autobus z hotela na letisko

(ostatná doprava bude zabezpečovaná autami a mikrobusmi MH SR, Veľvyslanectva RF v SR  a podnikateľskej sféry)

20 000,-

Tlmočníci
Simultánny preklad na plenárnych zasadnutiach v dňoch 17.6. a  18.6. 2001

                                                                                                                 20 000,-
tlmočenie na rokovaniach pracovných skupín
                                        2 x  800,- x  6 h                                                  9 600

29 600,-

Nájom
Veľká sála  ( na plenárne zasadnutia )
6 salónikov na rokovania pracovných skupín
tlačové stredisko
sekretariát  MVK

15 000,-

Kvety
•	2 kytice  - kladenie kvetov na Slavíne    2 x 1000,-                            
•	kvety  na  výzdobu  zasadacích   miestností  a salónikov na rokovanie

5 000,-

Tlač  a zabezpečenie  pomocného materiálu
•	obaly na podkladové materiály
•	pozvánky
•	menovky
•	obaly  na časový  harmonogram  (rusky a slovensky)
•	časový  harmonogram  
•	perá   115x 25,-
•	bloky  115x 30,-
•	zástavky  a stojany

15 000,-

2 875,-
3 450,-
3 000,-

s p o l u : | 311  925,-

 

      MMINISTERSTVO   HOSPODÁRSTVA
                     SLOVENSKEJ    REPUBLIKY 
              sekcia dvojstrannej obchodnej spolupráce
              odbor zahraničného obchodu s krajinami  SNŠ

Vyhodnotenie plnenia úloh 8. zasadnutia  Medzivládnej komisie pre obchodno-hospodársku, vedecko-technickú
a kultúrnu spoluprácu medzi SR a RF konaného  4.-6.septembra v Moskve ( uznesenie č. 865 z 25.10.2000)

C.	Stav k 15. máju 2001 
D.	  

číslo
úlohy

skrátené znenie

stav  plnenia

B.1.

Výsledky  analýzy    aktuálnosti   zmluvných   dokumentov,  uzatvorených  medzi MH SR a ruskými partnerskými ministerstvami prerokovať   s MZV RF a  predložiť  zodpovedajúce návrhy  zmien.

T: do 30. júna 2001
Z: minister zahraničných vecí

Úloha splnená.
Na 1. zasadnutí Pracovnej skupiny pre spoluprácu v oblasti priemyslu v dňoch 27.-29.3.2001, za účasti pracovníkov MZV SR a  MZV RF, sa vykonala analýza aktuálnosti rezortných zmluvných dokumentov uzatvorených medzi MH SR a partnermi z RF. V rámci analýzy strany považujú za účelné ukončiť platnosť piatich dvojstranných zmluvno-právnych dokumentov, ktoré sú uvedené v prílohe č.6 protokolu zo zasadnutia.

B.2.

V spolupráci s ministrom vnútra, ministrom hospodárstva, ministrom školstva, ministrom zahraničných vecí a predsedom  ÚNMS prijať účinné opatrenia pre splnenie záväzkov,  vyplývajúcich z dokumentov,  ktoré  sa týkajú splácania zadĺženosti   bývalého ZSSR a RF  voči  SR  v roku 2000
T: do 15. novembra 2000
Z: ministerka financií

Úloha splnená.
Dňa 9. novembra 2000  v Moskve a v dňoch  11.-12.12.2000 v Bratislave ŠTAT MF SR V. Podstránsky prerokoval  s  námestníkom ministra financií RF  S. Kolotuchinom plnenie Memoranda o splácaní zadĺženosti v roku 2000.

B.3.

Hľadať možnosti  navýšenia dohodnutého objemu  tovarov, technológií a služieb, zakotveného  v  Memorande zo 7. marca 2000   podľa  projektov, schválených vládou   SR  na účet splatenia zadĺženosti  kategórie „neuhradených  dokumentárnych  inkás“

T: do 31. decembra 2000
Z: ministerka financií

Úloha splnená.
Dňa   9.11.2000  v Moskve  a  v dňoch 11.-12.12.2000 v  Bratislave ŠTAT MF SR  V. Podstránsky prerokoval  s námestníkom ministra financií  RF S. Kolotuchinom  možnosť navýšenia  v roku 2000.  
S. Kolotuchin informoval, že vláda RF uvoľnila nad dohodnutý objem ďalších 20 mil. USD účelovo iba na prepracovanie vyhoreného jadrového paliva. 
Dňa 28.11.2000 S.Kolotuchin oznámil listom rozhodnutie vlády RF o možnosti financovania tovarových dodávok v roku 2000 nad rámec objemov dohodnutých Memorandom porozumenia vo výške 10 mil. USD, z toho 5 mil. USD na účet splatenia zadĺženosti kategórie „neuhradených dokumentárnych inkás“.

B.4.

Vypracovať  a podpísať   dvojstranný  dokument,  ktorým sa určí schéma a objem vysporiadania zadĺženosti  RF   voči   SR  v roku 2001   

T: do 31. decembra 2000 (nový termín 31.3.2001)
Z: ministerka financií

Úloha zrušená.
Vláda SR na základe prerokovania a schválenia materiálu vypracovaného MF SR prijala uznesenie č.268-Tajné zo dňa 21.3.2001, ktorým v bode D.2. zrušila úlohu B.4. uznesenia č.865/2000 a nahradila ho uznesením č.268-T, bodom C.1. s novým termínom plnenia úlohy.

B.5.

V spolupráci s predsedom ÚNMS vypracovať harmonogram financovania výstavby  Cyklotrónového centra SR a tento  oznámiť  Ministerstvu financií   RF

T: do 30. novembra 2000
Z: ministerka financií

Úloha splnená.
Harmonogram bol zaslaný listom č.4637/2000 ministerky financií SR zo dňa 6.10.2000 adresovaným ministrovi financií RF A.L.Kudrinovi a doručený listom č.1965/2000-OBEO 21.212 dňa 11.10.2000. Na základe vypracovaného harmonogramu bola dňa 23.2.2001 podpísaná dohoda o financovaní výstavby Cyklotrónového centra SR

B.6.

Analyzovať aktuálnosť zmluvných dokumentov,  uzatvorených  medzi MH SR a ruskými partnerskými ministerstvami

T: do 31. decembra 2000
Z: minister hospodárstva

Úloha splnená.
MH SR analyzovalo aktuálnosť zmluvných dokumentov v stanovenom termíne.  V rámci 1. zasadnutia Pracovnej skupiny pre spoluprácu v oblasti priemyslu v dňoch 27.-29.3.2001 v Moskve, za účasti pracovníkov MZV SR a  MZV RF, sa prerokovala analýza aktuálnosti rezortných zmluvných dokumentov uzatvorených medzi MH SR a partnermi z RF. V rámci analýzy strany považujú za účelné ukončiť platnosť piatich dvojstranných zmluvno-právnych dokumentov, ktoré sú uvedené v prílohe č.6 protokolu zo zasadnutia.

B.7.

Prijať účinné opatrenia na aktivizáciu  spoločného slovensko- ruského podniku SLOVRUSGAZ

T: do 30. novembra 2000
Z: minister hospodárstva

Úloha splnená.
Dňa 10. novembra 2000 bolo uskutočnené rokovanie ruskej a slovenskej časti SLOVRUSGAZ-u, na ktorom bola preanalyzovaná činnosť spoločného podniku a dohodnuté krátkodobé a dlhodobé opatrenia na zlepšenie jeho činnosti. 
V roku 2000  bolo realizované prostredníctvom spoločného podniku  SLOVRUSGAZ 370 mil. m^3 zemného plynu za 42  mil. USD.

B.8.

Aktivizovať práce na rozšírení objemov spolupráce pri rekonštrukcii  a   modernizácii   jadrovej    elektrárne        V-2 
J. Bohunice a konkretizovať otázky spolupráce pri likvidácii JE A-1 a ukončení prevádzky prvého a druhého energobloku JE V-1 J. Bohunice. Zabezpečiť podpísanie príslušných dokumentov 

T: do 31. decembra 2000 
Z: minister hospodárstva

Úloha splnená. 
Je podpísaná rámcová zmluva medzi Slovenskými elektrárňami, a.s.  a Atomstrojexportom Moskva  na služby pri modernizácii  V-2. 
Práce bežia v súlade s celkovým  harmonogramom  modernizácie. Konkretizácia  problémov likvidácie  JE  A-1  a odstavenie JE V-1 sa realizuje v oblasti prepracovania nízkoaktívneho kovového  šrotu  a spracovateľských technológií špeciálnych odpadov  (chrompik).
V dňoch 15.-16.11.2000 sa uskutočnilo  rokovanie s Techsnabexportom v Sankt Peterburgu   a na základe  výsledkov sa  upresnil ďalší postup.

B.9.

Vytvoriť Pracovnú  skupinu  pre  spoluprácu v oblasti priemyslu (PSP)  ako pracovný  orgán  MVK

T: do 30. novembra 2000 
Z: minister hospodárstva

Úloha splnená.
Zloženie slovenskej časti PSP bolo vytvorené v určenom termíne a oznámené ruskej strane dňa 29.11.2000. V dňoch 27.-29.3.2001 sa uskutočnilo 1.zasadnutie PSP, kde sa schválil Štatút PSP a pracovná skupina zahájila svoju činnosť ako pracovný orgán MVK.

B.10.

Vykonať  v rámci novozriadenej Pracovnej skupiny pre spoluprácu v oblasti priemyslu inventarizáciu súčasného programu spolupráce a na jej základe vypracovať na najbližšie roky  „Program slovensko-ruskej spolupráce v oblasti priemyslu“ 

T: do 31. januára 2001
Z: minister hospodárstva

Úloha splnená.
Prebehla inventarizácia Programu slovensko-ruskej spolupráce na obdobie 1999-2000 a spracoval sa návrh Programu slovensko-ruskej spolupráce v oblasti priemyslu. Uvedené materiály boli zaslané listom č.115/2001-630 zo dňa 23.1.2001 ruskej strane. 
V dňoch 27.-29.3.2001 sa v Moskve uskutočnilo 1.zasadnutie PSP, kde sa prerokovali výsledky inventarizácie a schválil Program slovensko-ruskej spolupráce v oblasti priemyslu na r.2001-2002, ktorý obsahuje 26 projektov.

B.11.

Vykonať revíziu medzivládnych licenčných dohôd  v oblasti výroby špeciálnej techniky, poskytnutých  bývalým ZSSR  bývalej  ČSFR

T: do 31. decembra 2000
Z: minister hospodárstva

Úloha splnená.
MH SR odoslalo ruskej strane výsledky revízie listom č.2013/2000-630 zo dňa 28.12.2000.

B.12.

Pokračovať v dvojstranných konzultáciách postupného odstraňovania netarifných prekážok vzájomného obchodu, s prihliadnutím na výsledky rokovaní s inými krajinami a ekonomickými zoskupeniami  v rámci   kontextu celkovej tendencie  liberalizácie  zahraničného  obchodu

T: trvale  s polročným hodnotením
Z: minister hospodárstva

Úloha splnená.
Predseda ÚNMS SR uskutočnil štyri rokovania s predsedom Gosstandartu k otázkam akreditácie skúšobní SR na certifikáciu tovarovej výmeny medzi SR a RF. 
Akreditáciou  TU v Piešťanoch, ktorú vykonali pracovníci Gosstandartu RF,  sa odstránila  jedna  z netarifných prekážok vzájomného obchodu.

B.13.

.V spolupráci s ministrom zahraničných  vecí   pripraviť k podpisu  medzivládnu Dohodu o pravidlách a podmienkach vývozu zbraní, vojenskej techniky a náhradných dielov, vyrobených v Slovenskej republike podľa ruských licencií bývalého ZSSR, do tretích krajín

T: do 31. marca 2001
Z: minister hospodárstva

Úloha sa plní.
Ruskej strane bol zaslaný pripomienkovaný návrh dohody na posúdenie. Problematika vojensko-technickej spolupráce bola delimitovaná z Ministerstva priemyslu, vedy a technológií RF na novovytvorený Výbor pre vojensko-technickú spoluprácu. Pri rokovaní zástupcov MH SR s predstaviteľmi Výboru ohľadom predmetnej dohody dňa 29.3.2001 v Moskve oznámili, že sa musí uskutočniť druhé pripomienkové konanie so zainteresovanými federálnymi orgánmi RF a na ich základe sa pripraví konečný variant návrhu dohody, ktorý zašlú slovenskej strane do konca mája 2001.
.

B.14.

Predložiť  na rokovanie vlády  SR  materiál o príprave  deviateho zasadnutia MVK, ktoré sa  uskutoční v Bratislave v druhom štvrťroku 2001 

T: mesiac pred začatím konania MVK 
Z: minister hospodárstva

Úloha sa plní.
Na základe návrhu slovenskej strany k termínu konania 9. zasadnutia MVK predsedovia národných častí MVK odsúhlasili predbežný termín na 17.-19.6.2001. Z dôvodu, že na žiadosť ruskej strany zasadala zmiešaná pracovná skupina pre prípravu MVK až 11.5.2001, kde sa prerokovalo organizačné zabezpečenie zasadnutia a jeho program, minister hospodárstva požiadal listom č.2025/2001-010 zo dňa 9.5.2001 o odklad predloženia materiálu na rokovanie vlády SR  do 31.5.2001.

B.15.

V  spolupráci s ministrom zahraničných vecí  dopracovať  návrh  Dohody medzi vládou SR a vládou RF o spolupráci a vzájomnej pomoci v oblasti boja proti nezákonným finančným operáciám  a finančným operáciám, spojených  s legalizáciou príjmov,   získaných nezákonným spôsobom

T:  do 31. marca 2001 
Z: minister vnútra

Úloha sa plní.
MV SR dostalo prostredníctvom MZV SR kópiu nóty Veľvyslanectva RF v SR spolu s ruským návrhom predmetnej dohody, ktorý je v súčasnej dobe v štádiu posudzovania.

.

B.16.

V spolupráci s ministrom zahraničných vecí prerokovať s ruskou stranou urýchlenie prác, súvisiacich s uzatvorením  Dohody o medzi vládou Slovenskej republiky a vládou Ruskej federácie o odovzdávaní a prijímaní osôb (dohoda o readmisii)

T: do 31. decembra 2000
Z: minister vnútra

Úloha sa  plní.
MV SR vypracovalo návrh novej readmisnej dohody v súlade s odporúčaním Rady Európskej únie z 30.11.1994 a postúpilo ju listom č. LO 2150/2000 zo dňa 19.12.2000 ruskej strane na zaujatie stanoviska. 
Veľvyslanec SR v RF dňa 15.2.2001 listom informoval MV SR, že ruská strana ukončuje rozpracovanie vzorového návrhu dohody s cudzími štátmi o readmisii a po jeho schválení ruskou vládou predloží svoj návrh dohody. 
Poznámka: ruská strana však aj pri návšteve ruského ministra zahraničných vecí I. Ivanova 31.1.2001 v Bratislave dala jasne najavo negatívne stanovisko k možnosti uzatvorenia tejto dohody.
.

B.17.

Prerokovať s Ministerstvom dopravy  Ruskej federácie   otázku vzájomného zvýšenia  povolení  na automobilovú  prepravu nákladov  do tretích krajín  a  z tretích krajín  pre rok  2001

T: do 31. decembra 2000
Z: minister dopravy, pôšt a telekomunikácií

Úloha splnená.
ŠTAT MDPT SR zaslal list námestníkovi Ministerstva dopravy RF Smirnovovi s požiadavkou o zvýšenie prepravných povolení z 50 na 200 pre rok 2001. Doteraz podniknuté diplomatické kroky zo slovenskej strany, vrátane rokovaní na úrovni štátnych tajomníkov, neboli úspešné.

B.18.

Vytvoriť Pracovnú skupinu  pre spoluprácu v oblasti dopravy  

T: do 31. decembra 2000
Z: minister dopravy, pôšt a telekomunikácií

Úloha splnená.
Slovenská časť Pracovnej skupiny v oblasti dopravy bola vytvorená a listom ŠTAT MDPT SR č.179/200-2000 zo dňa 26.10.2000 bol odoslaný ruskej strane zoznam členov slovenskej časti. 
Ruská strana doteraz neoznámila zloženie jej národnej časti Pracovnej skupiny.

B.19.

V spolupráci s ministrom zahraničných vecí  dopracovať  návrh Dohody medzi vládou Slovenskej  republiky  a vládou Ruskej federácie o medzinárodnej automobilovej doprave

T: po ukončení expertných rokovaní
Z: minister dopravy, pôšt a telekomunikácií

Úloha sa plní.
Na základe rokovania ruskej a slovenskej strany v dňoch 13.-15.júna 2000 bol vypracovaný spoločný text návrhu Dohody, ktorý prešiel medzirezortným pripomienkovým  konaním a bol zaslaný ruskej strane na vyjadrenie. MD RF zaslalo MDPT SR v r.2001 viacerými listami svoje pripomienky, ktoré boli do návrhu Dohody zapracované slovenskou stranou. Upravený text návrhu Dohody bol prostredníctvom OBEO ZÚ SR dňa 9.5.2001 znovu zaslaný ruskej strane na vyjadrenie.

B.20.

Pokračovať v spolupráci  v rámci Medzinárodného laserového centra (MLC) v Bratislave a ukončiť odsúhlasenie  projektov jeho dobudovania

T: do 31. decembra 2000
Z: minister školstva

Úloha splnená.
Dohoda o financovaní dodávok prístrojov pre MLC na roky 2000-2003 v objeme 15 mil. USD bola podpísaná medzi MF RF(financujúca strana) a MLC Moskovskej štátnej univerzity (dodávateľom tovarov) dňa 12.10.2000. Projekty dobudovania MLC v Bratislave v r. 2000-2003 sú zakotvené v kontrakte č.1/99 podpísanom 18.6.1999 medzi MLC MŠU a MLC v Bratislave, ktorý bol schválený uznesením vlády SR č.380/99. 
V nadväznosti na vyššie uvedené sa uskutočnilo spoločné zasadnutie vedenia MLC MŠU a MLC v dňoch 8.-11.12.2000 v Bratislave, ktoré vyústilo do podpísania dohody o konkrétnej vedecko-technickej spolupráci  a spolupráci pri príprave vysokokvalifikovaných špecialistov v oblasti laserovej fyziky, kvantovej elektroniky a laserových technológií.

B.21.

Pripraviť návrhy projektov v oblasti vedy a techniky, ktoré predstavujú  spoločný    záujem slovenskej a ruskej strany v rámci  medzinárodného programu INTAS

T: do 30. júna 2001
Z: minister školstva

Úloha sa plní.
MŠ SR spracovalo informačný materiál o programe INTAS, ktorý postupne rozosiela na jednotlivé ústredné orgány štátnej správy s požiadavkou o nahlásenie konkrétnych návrhov projektov spolupráce SR s RF v rámci tohto programu.

Termín neuplynul.

B.22.

Pripraviť návrh dohody medzi MŠ SR a MŠ RF o spolupráci v oblasti vzdelávania

T: do 30. júna 2001
Z: minister školstva

Úloha sa plní.
Prvý návrh dohody, vypracovaný ruskou stranou, obdržalo MŠ SR dňa 4.10.2000. Na základe posúdenia tohto návrhu MŠ spracovalo pripomienky a odoslalo ich MŠ RF dňa 20.12.2000.

Termín neuplynul.

B.23.

Podporovať a koordinovať rozvoj spolupráce a realizáciu projektov organizácií a subjektov pôsobiacich v oblasti kultúry a umenia

T: trvale s ročným hodnotením
Z: minister  kultúry

Úloha sa plní.
Konkrétnym výsledkom podpory a koordinácie rozvoja spolupráce je účasť Ruského divadla na Divadelnej Nitre v septembri 2000. Z dôvodov úsporných opatrení a viazania finančných prostriedkov na rok 2001 MK vypustilo z plánu zahraničných kultúrnych aktivít  pripravené akcie: v apríli 2001- vystúpenie súboru Mojsejeva, a v máji 2001 – hosťovanie Divadla N.V. Gogoľa v činohre SND. V druhej polovici roka 2001 MK SR nepredpokladá iné aktivity medzi SR a RF.

.

B.24.

Pripraviť a  zaslať MSNM RF  informáciu  o  objektoch s majetkovou účasťou štátu vyčlenených k privatizácii a o podmienkach  vstupu do privatizačného procesu

T: do 30. novembra 2000
Z: ministerka pre SPNM

Úloha splnená.
Slovenská strana odoslala ruskej strane listom č: KM-1383/2000 z 28.11.2000 materiál „Koncepcia privatizácie majetku štátu a zoznam privatizovaných objektov“.
Ministerstvo majetkových vzťahov RF zaslalo ministerke pre SPNM SR  informáciu o prioritných objektoch, ktoré  vláda  RF predpokladá  privatizovať v roku  2001.
V súčasnej dobe obidve strany posudzujú predložené návrhy.

B.25.

Zabezpečiť akreditáciu  Technického skúšobného ústavu  v Piešťanoch v systéme Gosstandartu  RF

T: do 31. decembra 2000
Z: predseda ÚNMS

Úloha splnená.
Akreditáciu laboratórií Technického skúšobného ústavu v Piešťanoch uskutočnili experti Gosstandartu RF v dňoch 19.-22.decembra 2000 a vydanie licencie č. 21AJO23 sa uskutočnilo 16.februára 2001. Týmto aktom sa výsledky skúšok akreditovaných  laboratórií TSÚ uznávajú v RF a tým umožňujú slovenským exportérom uskutočniť skúšky a získať ruský certifikát v SR.

B.26.

Zabezpečiť  v Akadémii Gosstandartu  RF  preškolenie slovenských odborníkov z akreditovaných  slovenských skúšobní na funkciu   „Expert v systéme GOST  R“ 
              
T: do 30. júna 2001
Z: predseda ÚNMS

Úloha splnená.
Vo februári 2001 sa uskutočnilo školenie 6 slovenských odborníkov v Gosstandart-e v Moskve, ktorí získali certifikát kompetentnosti GOSST Rossii.

B.27.

v spolupráci  s ministrom školstva,  ministrom hospodárstva a ministrom  obrany vypracovať a predložiť  do vlády SR materiál  „Využitie  Cyklotrónového centra SR  na priemyselné aplikácie  a na zakladanie spoločných podnikov  v tejto oblasti“

T. do 31. januára 2001
Z: predseda ÚNMS

Úloha splnená.
ÚNMS SR požiadal listom č. 4214/900/2000 zo dňa 14.12.2000 podpredsedu vlády SR I. Mikloša na zaradenie tohto materiálu na rokovanie vlády SR vo februári 2001.  Vypracovaný materiál bol predložený na rokovanie vlády SR, ktorá ho 9.mája  2001 prerokovala a schválila.